นายกรัฐมนตรี ชมนิทรรศการ การเยี่ยมชมโบราณวัตถุของไทยจากสหรัฐอเมริกา และร่วมประชาสัมพันธ์ นวัตกรรมการผลิตภาชนะจากวัสดุธรรมชาติทดแทนการใช้โฟม
นายกรัฐมนตรี ชมนิทรรศการ  การเยี่ยมชมโบราณวัตถุของไทยจากสหรัฐอเมริกา และร่วมประชาสัมพันธ์ นวัตกรรมการผลิตภาชนะจากวัสดุธรรมชาติทดแทนการใช้โฟม ก่อนการประชุมคณะรัฐมนตรี นายวีระ โรจน์พจนรัตน์ รัฐมนตรีว่าการกระทรวงวัฒนธรรม นำคณะผู้บริหารเข้าพบพลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์นิทรรศการ ”การเยี่ยมชมโบราณวัตถุของไทยจากสหรัฐอเมริกากลับคืนสู่มาตุภูมิ” ซึ่งมีทั้งหมด 46 รายการ ส่วนใหญ่เป็นโบราณวัตถุยุคก่อนประวัติศาสตร์ 2,000-3,000 ปี และบางรายการอยู่ในยุคก่อนประวัติศาสตร์วัฒนธรรมบ้านเชียงสมัยต้นอายุ 3,000-4,300 ปีมาแล้ว นายกรัฐมนตรีได้สอบถาม ถึงการดูแลเก็บรักษาวัตถุต่างๆ ที่ได้คืนมา ว่าเจ้าของเต็มใจส่งมอบคืนให้หรือไม่ ซึ่งเจ้าหน้าที่ยืนยันว่าสิ่งที่ได้คืน ทุกคนเต็มใจให้เป็นสมบัติของชาติและมีการดูแลรักษาเป็นอย่างดี มีการจดบันทึกและขึ้นทะเบียนไว้ทุกชิ้นพลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายชัยวัฒน์ ชื่นโกสุม ผูว่าราชการจังหวัดเลย นำกลุ่มผลิตภาชนะจากกาบหมากและผลิตภัณฑ์ธรรมชาติ บ้านท่าดีหมี อำเภอเชียงคาน จังหวัดเลย ประชาสัมพันธ์นวัตกรรมการผลิตภาชนะจากวัสดุธรรมชาติทดแทนการใช้โฟม โดยนายกรัฐมนตรีได้เยี่ยมชมภาชนะจาน ชาม ที่ทำจากกาบกล้วย กาบหมาก ใบตองแห้ง ใบสัก พร้อมกับแนะนำว่าอยากให้เพิ่มความแข็งแรงของภาชนะต่างๆ เพื่อให้สามารถนำกลับมาใช้ได้หลายๆ ครั้ง โดยในวันที่ 21 กรกฎาคมนี้ ภายในตลาดสดจังหวัดเลยจะเริ่มลดใช้ถุงพลาสติกและนำวัสดุธรรมชาติที่เหลือใช้มาแปรรูปเป็นผลิตภัณฑ์ภาชนะใส่อาหารและเครื่องดื่ม ซึ่งได้กำหนดให้อำเภอเชียงคาน เป็นชุมชนต้นแบบขณะที่พลตำรวจเอก อดุลย์ แสงสิงแก้ว รัฐมนตรีว่าการกระทรวงแรงงาน นำตัวแทนลูกจ้างกลุ่มใหม่ที่ได้รับการคุ้มครอง ตามพระราชบัญญัติเงินทดแทน (ฉบับที่ 2) พ.ศ. 2561 เข้าพบนายกรัฐมนตรี โดยนายกรัฐมนตรี กล่าวว่า ให้เร่งประชาสัมพันธ์ให้ประชาชน โดยเฉพาะผู้ใช้แรงงานทราบถึงสิทธิประโยชน์ตามร่างกฎหมายดังกล่าว ทั้งนี้นายกรัฐมนตรีได้พูดคุยและสอบถามนายณัฐกิตติ์ ราชเนตร อายุ 28 ปี ที่ประสบอุบัติเหตุจากการทำงานจนพิการ ไม่สามารถใช้ชีวิตได้ตามปกติ ซึ่งทางสำนักงานประกันสังคม จ่ายค่ารักษาพยาบาล 17,999 บาท และค่าทดแทนขาดรายได้ เดือนละ 5,958 บาท